钦定古今图书集成/明伦汇编/官常典/第765卷 > 说苑 > 张陵
## 钦定古今图书集成/明伦汇编/官常典/第765卷 > 说苑 > 张陵

按《后汉书张霸传》：“霸子楷，楷子陵，字处冲，官至尚书。
元嘉中，岁首朝贺，大将军梁冀带剑入省，陵呵叱之，
令出，敕羽林虎贲夺冀剑。冀跪谢，陵不应，即劾奏冀，
请廷尉论罪。有诏以一岁俸赎，而百寮肃然。初，冀弟
不疑为河南尹，举陵孝廉，不疑疾陵之奏，冀因谓曰：
‘昔举君，适所以自罚也’。陵对曰：‘明府不以陵不肖，误’”
见擢序。今申公宪，以报私恩，不疑有愧色。